
పండగల్లో దీపావళి ప్రత్యేకతే వేరు. చీకటి లాంటి చెడుపై మంచి లాంటి వెలుగు సాధించిన విజయానికి గుర్తుగా జరుపుకొనే దీపావళి.. జీవితాల్ని ప్రకాశవంతం చేసుకోవాలనే సందేశాన్నీ ఇస్తుంది. దీపావళి అంటే చాలు.. తారలూ ఉత్సాహాన్ని చూపిస్తుంటారు. కుటుంబంతో కలిసి ఇంటి ముందు దీపాలు వెలిగించే వాళ్లు కొందరైతే, కేరింతలు కొడుతూ పిల్లలు మతాబులు కాలుస్తుంటే, రాకెట్లను ఝామ్మంటూ ఆకాశానికి పంపిస్తుంటే.. చూసి ఆస్వాదించే వాళ్లు ఇంకొందరు. ఇప్పుడంటే పర్యావరణానికి హానికరమైన బాణసంచా కాల్చొద్దనే స్లోగన్ వచ్చింది కానీ, నిన్న మొన్నటి దాకా ధూమ్ ధామ్గా టపాకాయలు కాల్చడానికి ఉత్సాహం చూపించిన వాళ్లే అంతా..! ఈ దీపావళిని అందరూ హాయిగా ఆస్వాదించాలని చెబుతూనే, బాణసంచా కారణంగా ఎలాంటి ప్రమాదాలూ, ఇబ్బందులూ లేకుండా ప్రశాంతంగా, సురక్షితంగా పండగను జరుపుకోవాలని పిలుపునిస్తోంది లేడీ స్టయిల్స్టార్ రకుల్ప్రీత్.‘‘అందరి ఇళ్ల ముందూ దీపాలు దేదీప్యమానంగా వెలుగుతుంటే లోకమంతా వెలుగుతో నిండిపోయినట్లుగా అనిపిస్తుంటుంది. నా కుటుంబంతో కలిసి ఈ పండగను జరుపుకోవడాన్ని ఎంతగా ఇష్టపడతానో! ఈ ఏడాది ఎలాంటి చప్పుళ్లు లేకుండా దీపాల పండగను జరుపుకుందాం. ఇతరుల జీవితాల్లో వెలుగును నింపుదాం. స్మైల్ అండ్ షైన్!’’ అంటోంది రకుల్.

pandagallo deepaavali pratyekate vaeru. cheekati lanti chedupai manchi lanti velugu saadhinchina vijayaaniki gurtugaa jarupukone deepaavali.. jeevitaalni prakaasavantam chesukovalane sandesaannii istundi. deepaavali ante chaalu.. taaraluu utsaahaanni chuupistuntaaru. kutumbamtho kalisi inti mundu deepaalu veliginche vaallu kondaraite, kerintalu kodutuu pillalu mataabulu kalustunte, raaketlanu jhaammantuu aakaasaaniki pampistunte.. chusi aasvaadinche vaallu inkondaru. ippudante paryaavaranaaniki haanikaramaina banasancha kalchoddane slogan vachindi cony, ninna monnati daka dhoom dhamga tapaakaayalu kaalchadaaniki utsaaham chuupinchina vaalle antaa..! ee deepaavalini andaruu haayigaa aasvaadinchaalani chebutune, banasancha kaaranamgaa elanti pramaadaaluu, ibbanduluu lekunda prasaantamgaa, surakshitamgaa pandaganu jarupukovalani pilupunistondi lady stialstar rakulpreet.‘‘andari illa munduu deepaalu deediipyamaanamgaa velugutunte lokamanta velugutho nindipoyinatlugaa anipistuntundi. naa kutumbamtho kalisi ee pandaganu jarupukovadaanni entagaa ishtapadataano! ee edaadi elanti chappullu lekunda deepaala pandaganu jarupukundam. itarula jeevitaallo velugunu nimpudam. smile and shine!’’ antondi rakul.